7.1.

▼M15 Opatrenia na zaistenie zhody výroby sa musia prijať v súlade s ustanoveniami článku 10 smernice 70/156/EHS, naposledy zmenenej a doplnenej smernicou 96/27/EHS (typové schválenie celého vozidla). Tento článok zveruje výrobcovi zodpovednosť za prijatie opatrení na zaistenie zhody výroby so schváleným typom. Zhoda výroby sa overuje na základe popisu v osvedčení o typovom schválení stanovenom v prílohe X tejto smernice. Spravidla sa zhoda výroby vzhľadom na obmedzenie emisií z výfukového potrubia a prchavých emisií z vozidla overuje na základe popisu v osvedčení o typovom schválení stanovenom v prílohe X a podľa potreby všetkých alebo niektorých skúšok typu I, II, III a IV popísaných v časti 5.2. Zhoda prevádzkovaných vozidiel S odkazom na typové schválenia udelené pre emisie musia byť tieto opatrenia primerané aj na potvrdenie funkčnosti zariadení na kontrolu emisií počas normálnej životnosti vozidiel za normálnych podmienok použitia (zhoda náležite udržiavaných a používaných vozidiel v prevádzke). Na účel tejto smernice sa tieto opatrenia musia kontrolovať počas doby až 5 rokov veku alebo 80 000 km podľa toho, ku ktorému z nich dôjde skôr, a od 1. januára 2005 počas doby až 5 rokov veku alebo 100 000 km, podľa toho, ku ktorému z nich dôjde skôr. ▼M19 7.1.1. Kontrolu zhody vozidiel v prevádzke vykonáva typovo schvaľovací orgán na základe relevantných informácií, ktoré má výrobca k dispozícii podľa podobných postupov, ako sú postupy uvedené v článku 10 ods. 1 a 2 smernice 70/156/EHS a v bodoch 1 a 2 prílohy 10 k uvedenej smernici. Obrázky I.8 a I.9 v doplnku 4 k tejto prílohe zobrazujú postupy kontroly zhody vozidiel v prevádzke. 7.1.1.1. Parametre definujúce rodinu vozidiel v prevádzke Rodina vozidiel v prevádzke môže byť definovaná základnými konštrukčnými parametrami, ktoré musia byť spoločné pre vozidlá v rámci rodiny. Podľa toho sa také typy vozidiel, ktoré majú spoločné aspoň parametre popísané nižšie alebo aspoň parametre v stanovených toleranciách, môžu považovať za vozidlá patriace do rovnakej rodiny vozidiel: — spaľovací proces (dvojdobý, štvordobý, motor s kruhovým piestom), — počet valcov, — usporiadanie valcov (v rade, v tvare V, radiálne, horizontálne s protiľahlými valcami, iné). Sklon alebo orientácia valcov nie je kritériom), — spôsob dodávky paliva (napr. nepriamy alebo priamy vstrek), — typ chladiaceho systému (vzduch, voda, olej), — spôsob nasávania (s nasávaním, preplňovaný motor), — palivo, na ktoré je motor konštruovaný (benzín, nafta, NG, LPG atď.). Dvojpalivové vozidlá môžu byť v skupine s vozidlami poháňanými len jedným palivom za predpokladu, že jedno z palív je spoločné, — typ katalyzátora (trojcestný katalyzátor alebo iný/-é), — typ zachytávača častíc (s alebo bez), — recirkulácia výfukových plynov (s alebo bez), — zdvihový objem valcov najväčšieho motora v rámci rodiny vozidiel mínus 30 %. 7.1.1.2. Kontrolu zhody vozidiel v prevádzke bude vykonávať typovo schvaľovací orgán na základe informácií dodaných výrobcom. Také informácie musia obsahovať, no nie je to limitované, nasledovné: 7.1.1.2.1. názov a adresu výrobcu; 7.1.1.2.2. meno, adresu, telefónne a faxové číslo a e-mailovú adresu jeho oprávneného zástupcu v oblastiach, na ktoré sa vzťahujú informácie výrobcu; 7.1.1.2.3. názov/názvy modelu vozidiel zahrnutých v informáciách výrobcu; 7.1.1.2.4. prípadne zoznam typov vozidiel, ku ktorým sa vzťahujú informácie výrobcu, t. j. rodina vozidiel v prevádzke v súlade s bodom 7.1.1.1.; 7.1.1.2.5. kódy identifikačného čísla vozidla (VIN) uplatniteľné na tieto typy vozidiel v rámci rodiny vozidiel v prevádzke (predpona VIN); 7.1.1.2.6. čísla typových schválení uplatniteľných na tieto typy vozidiel v rámci rodiny vozidiel v prevádzke, vrátane prípadných čísiel všetkých rozšírení a dodatočných väčších zmien/zrušení (opráv); 7.1.1.2.7. podrobnosti rozšírení, dodatočných väčších zmien/zrušení tých typových schválení vozidiel, na ktoré sa vzťahujú informácie výrobcu (ak ich vyžaduje typovo schvaľovací orgán); 7.1.1.2.8. obdobie, na ktoré sa vzťahuje zber informácií výrobcu; 7.1.1.2.9. obdobie stavby vozidla, na ktoré sa vzťahujú informácie výrobcu (napr. vozidlá vyrobené počas kalendárneho roku 2001); 7.1.1.2.10. výrobcov postup kontroly zhody vozidiel v prevádzke, vrátane: 7.1.1.2.10.1. metódy zistenia vozidla; 7.1.1.2.10.2. kritérií výberu a odmietnutia vozidla; 7.1.1.2.10.3. typov testov a postupov použitých pre program; 7.1.1.2.10.4. kritérií výrobcu týkajúcich sa schválenia/odmietnutia rodiny vozidiel v prevádzke; 7.1.1.2.10.5. geografických oblastí, v ktorých výrobca robil zber informácií; 7.1.1.2.10.6. veľkosti vzorky a použitý plán odberu vzoriek; 7.1.1.2.11. výsledky výrobcovho postupu kontrolu zhody vozidiel v prevádzke, vrátane: 7.1.1.2.11.1. identifikácie vozidiel zahrnutých do programu (testovaných alebo nie). Identifikácia bude obsahovať: — názov modelu, — identifikačné číslo vozidla (VIN), — registračné číslo vozidla, — dátum výroby, — región, v ktorom sa používa (ak je známy), — namontované pneumatiky; 7.1.1.2.11.2. dôvodu/-ov odmietnutia vozidiel, ktoré neboli zahrnuté do odberu vzoriek; 7.1.1.2.11.3. podrobnosti o údržbe každého vozidla vo vzorke; 7.1.1.2.11.4. podrobnosti o opravách (ak sú známe) 7.1.1.2.11.5. testovacie údaje, vrátane: — dátumu testu, — miesta testu, — stavu kilometrov na počítadle, — špecifikácií testovacieho paliva (napr. testovacie referenčné palivo alebo palivo bežné na trhu), — podmienok testu (teplota, vlhkosť, zotrvačná hmotnosť dynamometra), — nastavenia dynamometra (napr. nastavenie výkonu), — výsledkov testu (z aspoň troch rôznych vozidiel každej rodiny); 7.1.1.2.12. záznamy údajov zo systému OBD. 7.1.2. Informácie zozbierané výrobcom musia byť dostatočne zrozumiteľné, aby bolo zabezpečené, že výkon v prevádzke sa môže posudzovať v normálnych podmienkach používania podľa bodu 7.1. a spôsobom, ktorý je reprezentatívny pre geografické preniknutie výrobcu na trh. Na účely tejto smernice nie je výrobca povinný vykonať kontrolu zhody typu vozidla v prevádzke, ak môže typovo schvaľovaciemu orgánu uspokojivo preukázať, že ročný predaj uvedeného typu vozidla je v spoločenstve menší než 5 000 kusov. ►M15 7.1.3. ◄ ▼M12 Ak sa má vykonať test typu I a typové schválenie vozidla bolo raz alebo niekoľkokrát rozšírené, vykonajú sa testy buď na vozidle popísanom v pôvodnom informačnej zložke, alebo na vozidle popísanom v informačnej zložke vzťahujúcej sa k príslušnému rozšíreniu. ▼M11 ►M15 7.1.3.1. ◄ Kontrola zhody vozidla pre test typu I Potom čo orgán vyberie vozidlo, nesmie výrobca na ňom vykonať žiadne úpravy. ►M15 7.1.3.1.1. ◄ Tri vozidlá sa vyberú náhodne zo série a testujú sa podľa popisu v bode 5.3.1 tejto prílohy. Tým istým spôsobom sa použijú koeficienty zhoršenia. Limitné hodnoty sú uvedené v bode 5.3.1.4 tejto prílohy. ►M15 7.1.3.1.2. ◄ Ak je orgán spokojný s výrobnou normovanou odchýlkou danou výrobcom v súlade s prílohou X k smernici 70/156/EHS, vykonajú sa testy podľa doplnku 1 k tejto prílohe. Ak nie je orgán spokojný s výrobnou normovanou odchýlkou danou výrobcom v súlade s prílohou X k smernici 70/156/EHS, vykonajú sa testy podľa doplnku 2 k tejto prílohe. ►M15 7.1.3.1.3. ◄ Sériová výroba sa považuje za zhodnú alebo nezhodnú na základe testu vzorky vozidiel, potom čo bolo dosiahnuté kladné rozhodnutie pre všetky škodliviny, alebo bolo dosiahnuté zamietavé rozhodnutie pre jednu škodlivinu, podľa testovacích kritérií použitých v príslušnom doplnku. Keď bolo dosiahnuté kladné rozhodnutie pre jednu škodlivinu, nebude toto rozhodnutie zmenené akýmkoľvek dodatočným testom vykonaným s cieľom dosiahnutia rozhodnutia pre iné škodliviny. Ak sa nedosiahne kladné rozhodnutie pre všetky škodliviny a ak sa nedosiahne zamietavé rozhodnutie pre jednu škodlivinu, vykoná sa test na druhom vozidle (pozri obrázok I/7). ►M15 7.1.3.2. ◄ Bez ohľadu na požiadavky bodu 3.1.1 prílohy III sa testy vykonajú na vozidlách prichádzajúcich priamo z výrobnej linky. ►M15 7.1.3.2.1. ◄ Avšak na žiadosť výrobcu sa môžu testy vykonať na vozidlách, ktoré ubehli: — maximálne 3000& ;km u vozidiel vybavených zážihovými motormi, — maximálne 15000& ;km u vozidiel vybavených vznetovými motormi, V oboch týchto prípadoch postup zabehnutia vykoná výrobca, ktorý sa musí zaviazať, že na týchto vozidlách nevykoná žiadne úpravy. Obrázok I.7 ►M15 7.1.3.2.2. ◄ Ak si výrobca želá zabehnúť vozidlá, („x“ km, kde x ≤ 3000& ;km pre vozidlá vybavené zážihovým motorom a x ≤ 15000& ;km pre vozidlá vybavené vznetovým motorom) postup bude nasledujúci: — emisie škodlivín (typ I) sa merajú pri nula a pri „x“ km na prvom testovanom vozidle, — koeficient vývoja emisií medzi nulou a „x“ km sa odmeria pre každú škodlivinu: — — Koeficient môže byť menší než 1, — ostatné vozidlá nebudú zabehnuté, ale ich koeficient pri nula km sa vynásobí koeficientom vývoja. — V tomto prípade hodnoty, ktoré sa akceptujú, budú: — — hodnoty pri „x“ km pre prvé vozidlo, — hodnoty pri nula km násobené koeficientom vývoja pre ostatné vozidlá. ►M15 7.1.3.2.3. ◄ Všetky tieto testy sa môžu vykonať s komerčným palivom. Avšak na žiadosť výrobcu sa môže použiť referenčné palivo popísané v prílohe VIII. ►M15 7.1.4. ◄ Ak sa má vykonať test typu III, musí sa vykonať na všetkých vozidlách vybraných pre test typu I COP ( ►M15 7.1.3.1.1 ◄ ). Musia byť splnené podmienky stanovené v bode 5.3.3.2. ►M15 7.1.5. ◄ Ak sa má vykonať test typu III, musí sa vykonať v súlade s bodom 7. prílohy VI. ▼M15 7.1.6. Ak sa má vykonať overenie výkonnosti systému OBD, musí sa vykonať v súlade s nasledujúcim: 7.1.6.1. Keď schvaľovací orgán stanoví, že sa kvalita výroby zdá nevyhovujúca, vozidlo je náhodne odobraté zo série a podrobené skúškam popísaným v prílohe XI, dodatok 1. 7.1.6.2. Výroba sa považuje za zosúladenú, ak toto vozidlo spĺňa požiadavky skúšok popísaných v prílohe XI, dodatok 1. 7.1.6.3. Ak vozidlo odobraté zo série nespĺňa požiadavky časti 7.1.6.1, musia sa zo série odobrať ďalšie štyri vozidlá ako náhodné vzorky a podrobiť skúškam popísaným v prílohe XI, dodatok 1. Môžu sa vykonať na vozidlách, ktoré boli zabehnuté na maximálne 15 000 km. 7.1.6.4. Výroba sa považuje za zosúladenú, ak aspoň 3 vozidlá spĺňajú požiadavky skúšok popísaných v prílohe XI, dodatok 1. 7.1.7. ▼M19 Na základe kontroly uvedenej v bode 7.1.1. typovo schvaľovací orgán buď: — rozhodne, že zhoda typu vozidla v prevádzke alebo rodiny vozidiel v prevádzke je uspokojivá a nie je potrebné uskutočniť žiadne ďalšie opatrenie, alebo — rozhodne, že informácie poskytnuté výrobcom sú pre rozhodnutie nedostatočné a požiada výrobcu o doplňujúce informácie alebo testovacie údaje, alebo — rozhodne, že zhoda typu vozidla v prevádzke, alebo typu/typov vozidla, ktorý/ktoré patrí/patria do rodiny vozidiel v prevádzke, je nedostatočná a môže dať podnet k testovaniu takého vozidla podľa doplnku 3 k tejto prílohe. V prípade, že výrobca mal povolené nevykonávať kontrolu osobitného typu vozidla v súlade s bodom 7.1.2., typovo schvaľovací orgán môže dať podnet k testovaniu takého vozidla podľa doplnku 3 k tejto prílohe. ▼M15 7.1.7.1. Ak sa skúšky typu I považujú za nevyhnutné na overenie súladu zariadení na kontrolu emisií s požiadavkami na ich výkonnosť počas prevádzky, takéto skúšky sa musia vykonať pomocou skúšobného postupu pri splnení štatistických kritérií definovaných v dodatku 4 k tejto prílohe. 7.1.7.2. Orgán vykonávajúci typové schvaľovanie musí v spolupráci s výrobcom, vybrať vzorku vozidiel s dostatočnou prejdenou vzdialenosťou, ktorých použitie za normálnych podmienok sa môže náležite zaistiť. Výber vzorkových vozidiel musí byť s výrobcom konzultovaný a musí mu byť umožnená účasť na potvrdzujúcich kontrolách vozidiel. 7.1.7.3. Výrobca je oprávnený, pod dozorom orgánu vykonávajúceho typové schvaľovanie, vykonať kontroly, aj deštruktívneho charakteru, na vozidlách s emisnými úrovňami presahujúcimi limitné hodnoty v záujme určenia možných príčin zhoršenia, ktoré sa nemôže pripísať samotnému výrobcovi (napr. použitie olovnatého benzínu pred dňom skúšky). Ak výsledky kontrol potvrdia takéto príčiny, tieto výsledky skúšok sú vyčlenené z kontroly zhody. 7.1.7.4. Ak orgán vykonávajúci typové schvaľovanie nie je spokojný s výsledkami skúšok v súlade s kritériami definovanými v dodatku 4, opravné opatrenia uvedené v článku 11 ods. 2 a v prílohe X k smernici 70/156/EHS sú rozšírené na prevádzkované vozidlá patriace k rovnakému typu vozidiel, ktoré budú pravdepodobne ovplyvnené rovnakými poruchami v súlade s časťou 6 dodatku 3. Plán opravných opatrení predložený výrobcom musí schváliť orgán vykonávajúci typové schvaľovanie. Výrobca je zodpovedný za realizáciu plánu nápravných opatrení tak, ako bol schválený. Orgán vykonávajúci typové schvaľovanie musí do 30 dní oznámiť svoje rozhodnutie všetkým členským štátom. Členské štáty môžu vyžadovať uplatnenie rovnakého plánu nápravných opatrení na všetky vozidlá rovnakého typu registrované na svojom území. 7.1.7.5. Ak členský štát stanovil, že typ vozidla nie je v súlade s uplatniteľnými požiadavkami dodatku 3 k tejto prílohe, musí to bezodkladne oznámiť členskému štátu, ktorý udelil pôvodné typové schválenie v súlade s požiadavkami článku 11 ods. 3 smernice 70/156/EHS. Následne podľa ustanovenia článku 11 ods. 6 smernice 70/156/EHS musí príslušný orgán členského štátu, ktorý udelil pôvodné typové schválenie, informovať výrobcu o tom, že vozidlo nespĺňa požiadavky týchto ustanovení a že sa očakávajú určité opatrenia zo strany výrobcu. Výrobca musí predložiť orgánu do dvoch mesiacov po tomto oznámení plán opatrení na odstránenie porúch, ktorého podstata by mala zodpovedať požiadavkám častí 6.1 až 6.8 dodatku 3. Príslušný orgán, ktorý udelil pôvodné typové schválenie, konzultuje do dvoch mesiacov s výrobcom, aby zaistil dohodu o pláne opatrení a o vykonaní plánu. Ak príslušný orgán, ktorý udelil pôvodné typové schválenie, príde k záveru, že dohodu nie je možné dosiahnuť, musí sa iniciovať postup v zmysle článku 11 ods. 3 a 4 smernice 70/156/EHS.